CELEX: 62017TN0079
Language: et
Date: 2017-02-06 00:00:00
Title: Kohtuasi T-79/17: 6. veebruaril 2017 esitatud hagi – Schoonjans versus komisjon

10.4.2017   
            
            
               ET
            
            
               Euroopa Liidu Teataja
            
            
               C 112/42
            
         6. veebruaril 2017 esitatud hagi – Schoonjans versus komisjon
   (Kohtuasi T-79/17)
   (2017/C 112/58)
   Kohtumenetluse keel: prantsuse
   
      Pooled
   
   
      Hageja: Alain Schoonjan (Brüssel, Belgia) (esindajad: advokaadid S. Orlandi ja T. Martin)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada konkursikomisjoni 11. aprilli 2016. aasta otsus, mis puudutab hageja kandidatuuri tagasilükkamist sisekonkursil COM/02/AST/16;
            
         
               —
            
            
               mõista Euroopa Komisjonilt hagejale tekitatud mittevaralise kahju eest välja 5 000 eurot;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja konkursiteate õigusvastasuse väite, mis tugineb kahele väitele.
   
               1.
            
            
               Esimene väide, et on rikutud muude teenistujate teenistustingimuste artikli 82 lõiget 7 selles osas, milles komisjon piiras AST2 palgaastme jaoks korraldatud sisekonkursile lubamist nii, et sellel võisid osaleda üksnes III tegevusüksuse lepingulised töötajad.
            
         
               2.
            
            
               Teine väide, et on rikutud Euroopa Liidu ametnike personalieeskirjade artikli 27 esimesest lõiku, kuna see konkursile lubamise tingimus ei ole igal juhul teenistuse huvides või põhjendatud täidetavate ametikohtade laadiga.